stanford-oval/wikipedia huggingface dataset:
เพลงชาติรัสเซีย
เนื้อร้อง > เนื้อร้องภาษารัสเซีย

| อักษรซีริลลิก | อักษรละติน | เนื้อร้องภาษาไทย | คำแปลภาษาไทย |
| --- | --- | --- | --- |
| Россия – священная наша держава, Россия – любимая наша страна. Могучая воля, великая слава – Твоё достоянье на все времена! Припев: Славься, Отечество наше свободное, Братских народов союз вековой, Предками данная мудрость народная! Славься, страна! Мы гордимся тобой! От южных морей до полярного края Раскинулись наши леса и поля. Одна ты на свете! Одна ты такая – Хранимая Богом родная земля! Припев Широкий простор для мечты и для жизни Грядущие нам открывают года. Нам силу даёт наша верность Отчизне. Так было, так есть и так будет всегда! Припев | Rossiya – svyashchennaya nasha derzhava, Rossiya – lyubimaya nasha strana. Moguchaya volya, velikaya slava – Tvoyo dostoyanye na vse vremena! Pripev: Slavysya, Otechestvo nashe svobodnoye, Bratskih narodov soyuz vekovoy, Predkami dannaya mudrosty narodnaya! Slavysya, strana! My gordimsya toboy! Ot yuzhnyh morey do polyarnovo kraya Raskinulisy nashi lesa i polya. Odna ty na svete! Odna ty takaya – Hranimaya Bogom rodnaya zemlya! Pripev Shirokiy prostor dlya mechty i dlya zhizni. Gryadushchiye nam otkryvayut goda. Nam silu dayot nasha vernosty Otchizne. Tak bylo, tak yesty i tak budet vsegda! Pripev | รัสซี — ยา สวิชเชนนา ยานา ชา เดอชาวา  รัสซี — ยา ลูบิมายานา ชา สตรานา. โมกู — ชายา โวลยา, วิลิกายา สลาวา  ตวาโย ดอสตายานเย นา วเซ เวร์เมนา! ร้องประสานเสียง สลาฟสยา, โอเทเชสวา นาเช สโวโบดนาเย, บราตสกิค นาโรโดฟ โซยูซ วเยกาโวย, เปรดกามี ดานนายา มู ดรอสต์ นาโรดนายา! สลาฟสยา, สตรานา! มึย การดิมซยา โตโบย!    ออต ยูชนิก มอเรย์ ดา ปอลยาร์นาโก กรายา รัสกี — นูลิส นาชี ลิซา อี ปาลยา. อัดนา ตึย นา สเวตเต! อัดนา ตึย ตากายา — กรานิมายา โบกอม รอดนายา เซมลยา! ร้องประสานเสียง ชีโร — กีย์ ปรัสโต'ร ดลยา มิชตึย อี ดลยา ชืซนี. กรีดูชิเย นาม อัตกรึยวายูต กาดา. นาม ซีลู ดาโยต นาชา วเยรนาสต์ อัตชิส'นเย. ตัก บึยลา, ตัก เยสต์ อี ตัก บูดเยต วซิกดา! ร้องประสานเสียง | รัสเซีย แผ่นดินอันศักดิ์สิทธิ์ของเรา  รัสเซีย แผ่นดินอันเป็นที่รักของเรา ความปรารถนาอันยิ่งใหญ่ เกียรติยศอันยิ่งใหญ่ คือมรดกของเธอตลอดกาล ร้องประสานเสียง จงรุ่งโรจน์ ปิตุภูมิเสรีของเรา พ่อแม่พี่น้อง สหภาพสืบเนื่องหลายยุคสมัย ภูมิปัญญาตกทอดจากบรรพบุรุษของเรา จงรุ่งโรจน์ แผ่นดินของเรา เราภูมิใจในตัวเธอ    จากทะเลถึงอาร์กติกเซอร์เคิล ป่าไม้และท้องทุ่งของเราแผ่ตรงหน้าเธอ เธอคือหนึ่งเดียวในโลก ไม่มีใครเทียบเธอได้ พระผู้เป็นเจ้าคือผู้ทรงคุ้มครองแผ่นดินเกิดของเรา ร้องประสานเสียง ที่ว่างสำหรับความฝันและดำรงชีวิต ได้เปิดกว้างแก่เราด้วยยุคสมัยที่กำลังก้าวเข้ามา ความเชื่อในแผ่นดินได้มอบความเข้มแข็งแก่เรา เหมือนดังที่เป็นมา เป็นอยู่ และจะเป็นเช่นนั้นตลอดไป ร้องประสานเสียง |
สื่อ

เพลงชาติรัสเซีย (ขับร้อง)
โดย Moscow Kremlin Choir
"เพลงชาติสหพันธรัฐรัสเซีย"
เวอร์ชันสั้น
เพลงชาติรัสเซีย (บรรเลง)
บรรเลงโดยวงดนตรีกองทัพเรือสหรัฐ
แหล่งข้อมูลอื่น

สัญลักษณ์ของสหพันธรัฐรัสเซีย (เว็บไซต์รัฐบาลสหพันธรัฐรัสเซีย)  (รัสเซีย)
เพลงสรรเสริญสหพันธรัฐรัสเซีย (เว็บไซต์รัฐบาลสหพันธรัฐรัสเซีย)
State Insignia – เพลงสรรเสริญสหพันธรัฐรัสเซีย (เว็บไซต์ประธานาธิบดีสหพันธรัฐรัสเซีย) (รัสเซีย)
เว็บไซต์พิพิธพันธ์เพลงชาติรัสเซีย (รัสเซีย)(อังกฤษ)
เพลงสรรเสริญสหพันธรัฐรัสเซีย (พร้อมเนื้อร้อง)
Haunting Europe – an overview, with audio, of the history of the Russian and Soviet national anthems throughout the twentieth century
เรกซ์ เดวิส

เรกซ์ เดวิส (1890 – ?) เป็นนักแสดงชายชาวอังกฤษ
ผลงาน

The House of Temperley (1913)
The Fool (1913)
Won by a Head (1920)
The Pride of the Fancy (1920)
Uncle Bernac (1921)
Mord Em'ly (1922)
All Sorts and Conditions of Men (1921)
The Crimson Circle (1922)
The Lion's Mouse (1923)
A Couple of Down and Outs (1923)
The Knockout (1923)
Married Love (1923)
Every Mother's Son (1926)
Motherland (1927)
บรรณานุกรม

Bamford, Kenton. Distorted Images: British National Identity and Film in the 1920s. I.B. Tauris, 1999.
แหล่งข้อมูลอื่น

เรกซ์ เดวิส ที่อินเทอร์เน็ตมูวีเดตาเบส
เว็นแฮร์รีเม็ทแซลลี

| เว็นแฮร์รีเม็ทแซลลี |
| --- | --- |
กำกับ: ร็อบ ไรเนอร์
เขียนบท: นอร่า เอฟรอน
นักแสดงนำ: บิลลี คริสตัล เม็ก ไรอัน แครี ฟิชเชอร์ บรูโน เคอร์บี
กำกับภาพ: แบรี ซอนเนนเฟลด์
ดนตรีประกอบ: มาร์ก ไชแมน
ผู้จัดจำหน่าย: โคลัมเบียพิคเจอร์
วันฉาย: 12 กรกฎาคม ค.ศ. 1989
ความยาว: 96 นาที
ประเทศ:  สหรัฐ
ภาษา: (อังกฤษ)
ทุนสร้าง: 16 ล้านดอลลาร์สหรัฐ
ข้อมูลจาก All Movie Guide
ข้อมูลจาก IMDb
ข้อมูลจากสยามโซน
When Harry Met Sally (ชื่อไทย: เมื่อสมชายพบสมหญิง (โรงภาพยนตร์), เพื่อนรักเพื่อน (วิดีโอ)) เป็นภาพยนตร์รัก-ขบขัน ออกฉายในปี พ.ศ. 2532 กำกับโดย ร็อบ ไรเนอร์ จากบทภาพยนตร์ของ นอร่า เอฟรอน นำแสดงโดย บิลลี คริสตัล และเม็ก ไรอัน
เรื่องย่อ

ภาพยนตร์กล่าวถึง แฮรี เบิร์นส (บิลลี คริสตัล) และ  แซลลี อัลไบรต์ (เม็ก ไรอัน) หนุ่มสาวที่เพิ่งจบจากมหาวิทยาลัยชิคาโก และกำลังเดินทางกลับไปนิวยอร์ก โดยอาศัยรถคันเดียวกัน ตลอดการเดินทางทั้งคู่พูดคุยแลกเปลี่ยนความคิดเห็นกัน โดยเฉพาะในเรื่องมิตรภาพระหว่างหญิงชาย
โดยไม่มีเรื่องเพศมาเกี่ยวข้อง
คนทั้งสองพัฒนาความสัมพันธ์จากคนแปลกหน้าเมื่อแรกพบ  พบกันอีกครั้งในห้าปีถัดมาและเกลียดขี้หน้ากัน  พบกันอีกครั้งในห้าปีต่อมาและกลายเป็นเพื่อนสนิท ก่อนจะกลายเป็นความรัก โดยมีความรู้สึกขัดแย้งกับจุดยืนเดิมของตน ในเรื่องมิตรภาพระหว่างหญิงชาย
ในตอนจบเรื่อง ทั้งคู่แต่งงานกันและสรุปว่า ทั้งสองคนรู้จักกันมานาน 12 ปี  เกลียดกันตั้งแต่แรกพบ เกลียดกันนาน 5 ปี จากนั้นกลายเป็นเพื่อนกันอีก 5 ปี ก่อนจะมารักกันในที่สุด
เกร็ดภาพยนตร์

ฉากที่มีชื่อเสียงในภาพยนตร์ คือฉากในร้านอาหาร เมื่อทั้งสองพูดคุยถึงเรื่องความสุขทางเพศ แซลลีกล่าวว่า ในความสัมพันธ์ที่ผ่านมา ในขณะที่ฝ่ายชายมีความภูมิใจที่สามารถทำให้ผู้หญิงถึงจุดสุดยอดได้ จริงๆ แล้วฝ่ายหญิงแกล้งทำเป็นถึง เพื่อไม่ให้ฝ่ายชายเสียกำลังใจ  จากนั้นเธอจึงแกล้งทำเสียงเหมือนกำลังถึงจุดสุดยอด กลางร้านอาหาร เพื่อพิสูจน์ให้แฮรีเห็นจริงๆ  ฉากนี้กลายเป็นฉากตลก ที่ถูกกล่าวขวัญมากที่สุดในเรื่องนี้
ภาพยนตร์เรื่องนี้ ฉายในประเทศไทย ใช้ชื่อไทยว่า "เมื่อสมชายพบสมหญิง" แต่เมื่อวางจำหน่ายเป็นวิดีโอ วิดีโอซีดี และดีวีดี ใช้ชื่อไทยว่า "เพื่อนรักเพื่อน"
ในปี พ.ศ. 2547 และ 2548 บทภาพยนตร์เรื่องนี้ถูกดัดแปลงเป็นละครเวที จัดแสดงในสหรัฐอเมริกา และประเทศอังกฤษ
เพลงประกอบภาพยนตร์

เพลงประกอบภาพยนตร์ ส่วนมากเป็นเพลงแจ๊ส เพลงที่มีชื่อเสียงคือเพลง "It Had to Be You" ขับร้องโดย แฟรงค์ ซินาตรา และ "Let's Call the Whole Thing Off" ขับร้องโดย หลุยส์ อาร์มสตรอง และเอลลา ฟิตซ์เจอรัลด์  ในอัลบั้มเพลงประกอบภาพยนตร์ เพลงทั้งหมดขับร้องใหม่โดย แฮรี คอนนิก จูเนียร์ เป็นอัลบั้มที่สร้างชื่อเสียงให้กับคอนนิก อัลบั้มเพลงประกอบภาพยนตร์ได้รับรางวัลแผ่นเสียงทองคำขาวคู่ในสหรัฐอเมริกา  และแฮรี คอนนิก จูเนียร์ ได้รับรางวัลแกรมมี่ สาขา Best Jazz Male Vocal Performance
แหล่งข้อมูลอื่น

เว็บไซต์ทางการ
When Harry Met Sally ที่ Rotten Tomatoes
บทภาพยนตร์ เก็บถาวร 2007-06-05 ที่ เวย์แบ็กแมชชีน
เมื่อเพื่อนรักเพื่อน...คำตอบคือ...When Harry Met Sally[ลิงก์เสีย]
โทะรุ อะเบะ

โทะรุ อะเบะ (28 มีนาคม ค.ศ. 1917 - 18 กรกฎาคม ค.ศ. 1993) เป็นนักแสดงภาพยนตร์ชาวญี่ปุ่น แสดงภาพยนตร์มากถึงร้อยเรื่อง ตั้งแต่ปี ค.ศ. 1944 ถึง ค.ศ. 1985
ผลงานที่ได้รับการคัดเลือก

| ปี | เรื่อง |
| --- | --- |
1974: Lady Snowblood 2: Love Song of Vengeance
1970: Tora! Tora! Tora!
1970: Blind Woman's Curse
1963: Kanto Wanderer
1963: Zatoichi the Fugitive
1958: Underworld Beauty
แหล่งข้อมูลอื่น

โทะรุ อะเบะ ที่อินเทอร์เน็ตมูวีเดตาเบส
เพชรในเพลง 2555

เพชรในเพลง 2555 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2555 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
รางวัลเชิดชูเกียรติผู้ประพันธ์เพลงดีเด่นในอดีต

ประเภทเพลงไทยสากล เพลงน้ำตาแสงไต้ ผู้ประพันธ์ ครูเนรมิต (นายอำนวย กลัสนิมิ),ครูมารุต (นายทวี ณ บางช้าง),ครูสง่า อารัมภีร
ประเภทเพลงไทยลูกทุ่ง เพลงชมทุ่ง ผู้ประพันธ์ เพลิน พรหมแดน (นายสมส่วน พรหมสว่าง)
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงไทยสากล

รางวัลชนะเลิศ เพลงวันเพ็ญ ประพันธ์โดย นายวิเชียร ตันติพิมลพันธุ์
รางวัลชมเชย เพลงจากหนึ่งเป็นล้านทำด้วยใจ ประพันธ์โดย วีระนนท์ นวชานน
รางวัลชมเชย เพลงชีวิตคู่ ประพันธ์โดย นายสุทธิพงษ์ สมบัติจินดา
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงไทยลูกทุ่ง

รางวัลชนะเลิศ เพลงขอเช็ดน้ำตาบนหน้าแม่ ผู้ประพันธ์ หลุยส์ ท่าศาลา (นายศิวพล เพชรทอง)
รางวัลชมเชย เพลงรักปักษ์ใต้ ผู้ประพันธ์ ชาง ซาไก (นายนพพร ชูสุวรรณ)
รางวัลชมเชย เพลงรักเมืองไทยเที่ยวเมืองไทย ผู้ประพันธ์ หนุ่ม บางแค (โก๊ะฝุ่ย)
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยสากลชาย

รางวัลชนะเลิศ เพลงผู้ปิดทองหลังพระ ผู้ขับร้อง นายยืนยง โอภากุล
รางวัลชมเชย เพลงตามรอยพระราชา ผู้ขับร้อง นายธงไชย แมคอินไตย์
รางวัลชมเชย ได้แก่ เพลงวันเพ็ญ ผู้ขับร้อง กัน เดอะสตาร์ (นายนภัทร อินทร์ใจเอื้อ)
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยสากลหญิง

รางวัลชนะเลิศ เพลงชีวิตคู่ ผู้ขับร้อง ปาน ธนพร (นางสาวธนพร แวกประยูร)
รางวัลชมเชย เพลงคนไม่น่าสงสาร ผู้ขับร้อง แอน ธิติมา (นางสาวธิติมา ประทุมทิพย์)
รางวัลชมเชย เพลงรัก ผู้ขับร้อง นางดวงดาว เถาว์หิรัญ
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยลูกทุ่งชาย

รางวัลชนะเลิศ เพลงเข็ดรักจากเจ้าพระยา ผู้ขับร้อง หนู มิเตอร์ อาร์สยาม (นายสร่างศัลย์ เรืองศรี)
รางวัลชมเชย เพลงข้าวของพ่อ ผู้ขับร้อง ไมค์ ภิรมย์พร (นายพรภิรมย์ พินทะปะกัง)
รางวัลชมเชย เพลงอยากบอกรัก ผู้ขับร้อง กุ้ง สุธิราช วงศ์เทวัญ อาร์สยาม (นายสุธิราช อุสุภะ)
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยลูกทุ่งหญิง

รางวัลชนะเลิศ เพลงสัญญาบ้านทุ่ง ผู้ขับร้อง วิรดา วงศ์เทวัญ อาร์สยาม (นางสาววิรดา อุสุภะ)
รางวัลชมเชย เพลงเมื่อดอกแคร์บาน ผู้ขับร้อง ทราย อาร์สยาม (นางสาวนววรรณ นนทโชติ)
รางวัลชมเชย เพลงเจ้าสาวคนต่อไป ผู้ขับร้อง แอร์ สุชาวดี (นางสาวศิริพร พลนรา)
เอียวหู

เอียวหู เป็นบุคคลในยุคสามก๊ก อาจหมายถึง:
เอียวหู (หยาง ฟู่) (楊阜) ขุนนางของรัฐวุยก๊ก
เอียวหู (หยาง หยง) (楊顒) ขุนนางของรัฐจ๊กก๊ก
เอียวสิ้ว

| เอียวสิ้ว |
| --- | --- |
楊修
ภาพวาดเอียวสิวในสมัยราชวงศ์ชิง

อาลักษณ์แห่งอัครมหาเสนาบดี (丞相主簿)
ดำรงตำแหน่ง ค.ศ. ? (?) – ค.ศ. 219 (219)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
 
ข้อมูลส่วนบุคคล
เกิด: ค.ศ. 175 ฮว่าหยิน มณฑลส่านซี
เสียชีวิต: สิงหาคม ค.ศ. 219 (44 ปี) ฮั่นจง มณฑลส่านซี
บุตร: Yang Xiao
บุพการี: หยางเปียว (บิดา) พี่/น้องสาวของอ้วนสุด (มารดา)
อาชีพ: ขุนนาง, ที่ปรึกษา
ชื่อรอง: เต๋อสู่ (德祖)

เอียวสิ้ว (ค.ศ. 175–219) ที่ปรึกษาคนหนึ่งของโจโฉแห่งวุยก๊ก เขาเป็นชาวเมืองหัวะอิน มณฑลส่านซี มีชื่อรองว่า เต๊อะจู่ เป็นบุตรชายของเอียวปิด เป็นผู้มีรูปร่างหน้าเกลี้ยงเกลา คิ้วและนัยน์ตาเล็ก ฉลาดเฉียวมากปัญญา แต่ชอบใช้ปัญญามากกว่าสติ อันเป็นที่มาของจุดจบชีวิต รับราชการกับโจโฉในตำแหน่งผู้ตรวจบัญชีทรัพย์สิน เป็นผู้ที่รู้เท่าทันโจโฉตลอดเวลา จึงเป็นที่ระแวงของโจโฉ
เอียวสิ้วมักคบหากับโจสิด บุตรชายคนที่ 3 ของโจโฉที่เป็นคนเจ้าบทเจ้ากลอน และเฉลียวฉลาดเช่นกัน จึงมักเป็นที่ไม่พอใจแก่โจโฉ และโจโฉก็ได้เตือนโจสิดเสมอ ๆ ถึงเรื่องเอียวสิ้ว
เมื่อโจโฉติดพันการรบกับขงเบ้งที่ทุ่งหันซุย และกำลังจะถอนทัพกลับ แต่ก็ยังมิได้ตัดสินใจเด็ดขาดและบอกแก่ใคร ตกกลางคืน แฮหัวตุ้นเข้ามาถามโจโฉในที่พักว่า คืนนี้จะให้ขานรหัสว่าอะไร โจโฉขณะรับประทานอาหารอยู่ ได้ใช้ตะเกียบคีบซี่โครงไก่อยู่พอดี จึงตอบไปว่า ซี่โครงไก่ เมื่อรู้กันในกองทัพว่า รหัสคืนนี้คือ ซี่โครงไก่ เอียวสิ้วจึงบอกให้แฮหัวตุ้นสั่งการแก่ทหารทั้งปวงให้เก็บข้าวของ เพราะโจโฉตัดสินใจถอนทัพแล้ว แฮหัวตุ้นสงสัยว่าท่านทราบได้อย่างไร เอียวสิ้วจึงตอบคลายสงสัยทั้งหมดว่า เพราะซี่โครงไก่ไม่มีเนื้อก็จริง แต่ทิ้งไปก็เสียดายรสชาติ เหมือนท่านโจโฉขณะนี้จะถอนทัพกลับไปก็เสียดาย แต่อยู่ไปก็ไม่ชนะ เมื่อโจโฉรู้ว่าทหารทั้งหมดเก็บข้าวของโดยที่ตนไม่ได้ออกคำสั่ง ว่ามาจากเอียวสิ้ว ก็โมโห และสั่งประหารชีวิตเอียวสิ้วทันที แม้จะไม่เต็มใจนัก โดยอ้างว่า เอียวสิ้วทำให้ทหารเสียขวัญ  ก่อนตายเอียวสิ้วเสียใจที่โจโฉทำอย่างนี้กับตน แต่ก็ได้กล่าวเตือนสติโจโฉว่า ต่อไปนี้ท่านอย่าได้ทำการใด ๆ ที่เป็นการฝืนตนเองอีก โจโฉจึงต้องแสดงให้ทหารเห็นว่า ตนมิได้เสียขวัญ ออกนำทัพด้วยตนเอง ปรากฏว่าต้องอุบายของขงเบ้งจนกองทัพพ่ายแพ้และโจโฉก็ถูกฮองตงยิงธนูถูกปาก พลัดตกจากหลังม้า ฟันหักไป 3 ซี่ ปากคอบวมเป่ง เกือบจะเอาชีวิตไม่รอด จากนั้นโจโฉก็ต้องพ่ายแพ้และถอยทัพกลับเมืองลกเอี๋ยง ในช่วงนั้นเขาก็ได้นึกถึงเอียวสิ้วและสำนึกว่าเอียวสิ้วคาดการณ์ถูกต้องจริงๆ โจโฉได้จัดพิธีฝังศพอย่างสมเกียรติเพื่อทดแทนคุณความดี
เพชรในเพลง 2554

เพชรในเพลง 2554 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2554 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
รางวัลเชิดชูเกียรติผู้ประพันธ์เพลงดีเด่นในอดีต

ประเภทเพลงไทยสากล บ้านเรา ผู้ประพันธ์ ชาลี อินทรวิจิตร
ประเภทเพลงไทยลูกทุ่ง กลิ่นโคลนสาบควาย ผู้ประพันธ์ ไพบูลย์ บุตรขัน
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงไทยสากล

รางวัลชนะเลิศ บ้านเราจะเหมือนเดิม ประพันธ์โดย ประภาส ชลศรานนท์
รางวัลชมเชย กราบดิน ประพันธ์โดย ฟองเบียร์
รางวัลชมเชย เพลงของเธอ ประพันธ์โดย สุทธิพงษ์ สมบัติจินดา
รางวัลการประพันธ์เพลงดีเด่นด้านภาษาไทย > ประเภทการประพันธ์คำร้องเพลงไทยลูกทุ่ง

รางวัลชนะเลิศ เทียนไขไฟฟ้า ผู้ประพันธ์ ปาน ประกาศิต
รางวัลชมเชย สัญญาก่อนนอน ผู้ประพันธ์ สร่างศัลย์ เรืองศรี
รางวัลชมเชย รางวัลคนสู้ ผู้ประพันธ์ หลุยส์ ท่าศาลา
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยสากลชาย

รางวัลชนะเลิศ ลิขิตรักจากเบื้องบน ขับร้องโดย อุเทน พรหมมินทร์
รางวัลชมเชย หวังดีประสงค์รัก ขับร้องโดย กัน เดอะสตาร์ (นภัทร อินทร์ใจเอื้อ)
รางวัลชมเชย เสียงในความเงียบ ขับร้องโดย คิว วงฟลัว (สุวีระ บุญรอด)
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยสากลหญิง

รางวัลชนะเลิศ ขอไปให้ถึงดาว ผู้ขับร้อง ธนพร แวกประยูร
รางวัลชมเชย แค่คำคำเดียว ผู้ขับร้อง แก้ม เดอะสตาร์ (วิชญาณี เปียกลิ่น)
รางวัลชมเชย ดาวเรือง ผู้ขับร้อง ด.ญ.ลวัศย์สร พลายสวาท
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยลูกทุ่งชาย

รางวัลชนะเลิศ สัญญาก่อนนอน ผู้ขับร้อง หนู มิเตอร์ อาร์สยาม (สร่างศัลย์ เรืองศรี)
รางวัลชมเชย ทุกหยาดเหงื่อเพื่อเธอ ผู้ขับร้อง บ่าววี อาร์สยาม
รางวัลชมเชย หวานไม่เป็น ผู้ขับร้อง สันติ ดวงสว่าง อาร์สยาม
รางวัลการขับร้องเพลงดีเด่นด้านภาษาไทย > ประเภทผู้ขับร้องเพลงไทยลูกทุ่งหญิง

รางวัลชนะเลิศ กลัว ผู้ขับร้อง ฝน ธนสุนทร
รางวัลชมเชย ผู้หญิงดั่งดอกไม้ ผู้ขับร้อง หญิง ธิติกานต์ อาร์สยาม และ ทราย อาร์สยาม
รางวัลชมเชย ไม่ร้องไห้ไม่ใช่ไม่เจ็บ ขับร้องโดย ผู้ขับร้อง ต่าย อรทัย
เร ซากูมะ

| เร ซากูมะ |
| --- | --- |
佐久間 レイ
เกิด: เรโกะ ซากูมะ 5 มกราคม พ.ศ. 2508 (59 ปี)  เขตเซตางายะ โตเกียว, ประเทศญี่ปุ่น
อาชีพ:  นักแสดง  นักพากย์  นักร้อง 
ปีปฏิบัติงาน: พ.ศ. 2528–ปัจจุบัน
ตัวแทน: 81 โปรดิวซ์
ส่วนสูง: 158 เซนติเมตร (5 ฟุต 2 นิ้ว)
เร ซากูมะ (ญี่ปุ่น: 佐久間レイ; โรมาจิ: Sakuma Rei) เป็นนักพากย์หญิงที่มีชื่อเสียงคนหนึ่งของประเทศญี่ปุ่น อดีตเคยเป็นนักร้องไอดอลอยู่วง "ซันเดย์ส" แต่ต่อมาได้เบนเข็มอาชีพมาเป็นนักพากย์ และมีผลงานเป็นที่รู้จักมากมาย เช่น แชมพู ใน รันม่า ½, นีน่า ใน กันดั้ม 0083, มารีแมอา ใน กันดั้มวิง เอนด์เลสวอลทซ์ ฯลฯ
ผลงาน > แอนิเมชัน

สี่ดรุณี รับบทเป็น เอมี่ มาร์ช
รันม่า ½ รับบทเป็น แชมพู
มูมิน รับบทเป็น มี่
ยอดมนุษย์อันปังแมน รับบทเป็น บาตาโกะ
Kiki's Delivery Service รับบทเป็น จิจิ
ท็อป โอะ เนราเอะ! (GunBuster) รับบทเป็น อามาโนะ คาซึมิ
กันดั้ม 0083 รับบทเป็น นีน่า เพอร์เพิลตัน
โดราเอมอน รับบทเป็น มินิโดร่า
บาสตาร์ด รับบทเป็น อาเชส เน
ปริศนาปลาทอง รับบทเป็น เกียวโปะ
โจโจ้ ล่าข้ามศตวรรษ ภาค 3 (OVA) รับบทเป็น คูโจ โฮลี่
มฤตยูเหนือนรก รับบทเป็น สึยุฮะ
อาซึกิ สาวน้อยร้อยชั่ง รับบทเป็น ซาคากิบาระ โยโกะ
ฮาเมรุน แห่งบทเพลงกำราบมาร (ภาคภาพยนตร์จอเงิน) รับบทเป็น ไซเซอร์
กันดั้มวิง เอนด์เลสวอลทซ์ รับบทเป็น มารีแมอา คุชรีนาด้า
AIka รับบทเป็น สุเมรางิ ไอกะ
โอ้! เทพธิดา รับบทเป็น เปออส
มุเก็น โนะ รีไวอัส (Infinite Ryvius) รับบทเป็น  เนย่า
ฮิคารุเซียนโกะ รับบทเป็น โทยะ อาคิโกะ (แม่ของอากิระ)
แฮมทาโร่ แก๊งจิ๋วผจญภัย รับบทเป็น แพชจัง, ฮารุนะ ฮิโรมิ (แม่ของโรโกะจัง)
สอนนักรักซะ รับบทเป็น เอดาจิมะ โคโนฮะ
หน้ากากแก้ว (พ.ศ. 2548) รับบทเป็น มิสึกิ ซาเอโกะ
ซุปเปอร์โรบ็อตไทเซ็น OG ดิ แอนิเมชัน รับบทเป็น คุโร่
ผลงาน > เกม

ทันโจ ~Debut~ รับบทเป็น คาคิซากิ เรียวโกะ
ซุปเปอร์โรบ็อตไทเซ็น รับบทเป็น คุโร่, นีน่า เพอร์เพิลตัน, อามาโนะ คาซึมิ, ราดาห์ ไบราบัน
คิตะ เอะ White Illumination รับบทเป็น ฮารุโนะ โยโกะ
ซากุระไทเซ็น 2 รับบทเป็น ซุยโกะ (คาเงยามะ ซากิ)
เมโมรี่ ออฟ 5 รับบทเป็น อาเมมิยะ มิซึโฮะ
Shiritsu Justice Gakuen รับบทเป็น โมโมะ คารุอิซะวะ
แหล่งข้อมูลอื่น

(ญี่ปุ่น) ประวัติส่วนตัวในเว็บต้นสังกัด (81 โปรดิวซ์) เก็บถาวร 2006-08-24 ที่ เวย์แบ็กแมชชีน
เร อาโออิ

| เร อาโออิ |
| --- | --- |
เกิด:  (1988-12-13) 13 ธันวาคม ค.ศ. 1988 (35 ปี) กรุงโตเกียว ประเทศญี่ปุ่น
สัญชาติ: ญี่ปุ่น

ส่วนสูง: 157 ซม.
หมู่เลือด: เอ
 
เร อาโออิ  (ญี่ปุ่น: 蒼井怜; โรมาจิ: Aoi Rei; 13 ธันวาคม ค.ศ. 1988 – ) เป็นทั้งนางแบบ และเป็นนักแสดงภาพยนตร์เอวีชาวญี่ปุ่นที่มีชื่อเสียง ซึ่งได้รับการกล่าวขานถึงผ่านสื่อต่าง ๆ หลายแห่ง เธอเป็นนักแสดงในสังกัดที-พาวเวอร์
ประวัติ

เร อาโออิ เกิดที่โตเกียว ประเทศญี่ปุ่น วันที่ 21 ธันวาคม ค.ศ. 2008 ได้รับการเปิดตัวโดยค่าย h.m.p ในผลงานชุด ฮันนี่ บันนี่ อาโออิ เร จากนั้น ในเดือนกรกฎาคม ค.ศ. 2009 ได้ย้ายไปอยู่ค่ายอาราชิโอโยบุซูเปอร์เกิร์ล และตั้งแต่เดือนมีนาคม ค.ศ. 2010 การร่วมงานทางรีริสได้ยุติลง
การปรากฏตัว > รายการโทรทัศน์

รายการอาริเก็ง (25 เมษายน ค.ศ. 2009 ทางสถานีโทรทัศน์ ทีวีโตเกียว) - (ตอนมองสาว! อะริเค็งแบล็คแจ็ค) รับบทนักแสดง
แหล่งข้อมูลอื่น

蒼井怜@h.m.pのアプリ詳細[ลิงก์เสีย] (ญี่ปุ่น)
日本の可愛いAV嬢 蒼井怜[ลิงก์เสีย] (ญี่ปุ่น)
เซ็นกาโมโนะ

| --- | --- |
เซ็นกาโมโนะ
前科者 (Zenkamono)
มังงะ
เขียนโดย: มาซาฮิโตะ คางาวะ
สำนักพิมพ์: บิกคอมิกส์
กลุ่มเป้าหมาย: เซเน็ง
วางจำหน่ายตั้งแต่: 20 ธันวาคม ค.ศ. 2017 (2017-12-20) – ปัจจุบัน
จำนวนเล่ม: 9
ละครโทรทัศน์
กำกับโดย: โยชิยูกิ คิชิ โยชิฮิโตะ โอกาชิตะ
เขียนบทโดย: มาซาฮิโตะ คางาวะ โทจิ สึกิชิมะ โยชิยูกิ คิชิ
ดนตรีโดย: ทาโร อิวาชิโระ
สตูดิโอ: นิกกัตสึ ทีวีแมนยูเนียน
เครือข่าย: วาอุวาอุไพรม์
ฉาย:  20 พฤศจิกายน ค.ศ. 2021 (2021-11-20)  –  25 ธันวาคม ค.ศ. 2021 (2021-12-25)
ตอน: 6 ตอน (รายชื่อตอน)
ภาพยนตร์ฉบับคนแสดง
เซ็นกาโมโนะ
กำกับโดย: โยชิยูกิ คิชิ
เขียนบทโดย: มาซาฮิโตะ คางาวะ โทจิ สึกิชิมะ โยชิยูกิ คิชิ
ดนตรีโดย: ทาโร อิวาชิโระ
สตูดิโอ: นิกกัตสึ ทีวีแมนยูเนียน
ฉาย: 28 มกราคม ค.ศ. 2022 (2022-01-28)
ความยาว: 133 นาที
เซ็นกาโมโนะ (ญี่ปุ่น: 前科者; โรมาจิ: Zenkamono; "อดีตผู้กระทำความผิด") เป็นซีรีส์มังงะญี่ปุ่น เขียนโดยมาซาฮิโตะ คางาวะ เริ่มวางจำหน่วยตั้งแต่วันที่ 20 ธันวาคม ค.ศ. 2017 และได้รับการดัดแปลงเป็นละครโทรทัศน์ ออกอากาศตั้งแต่วันที่ 20 พฤศจิกายน ถึง 25 ธันวาคม 2021 และภาพยนตร์ฉบับคนแสดง ออกฉายในวันที่ 28 มกราคม 2022 ตามลำดับ นำแสดงโดย คาซูมิ อาริมูระ
รายการหนังสือ

| # | วันที่ออกจำหน่าย | ISBN |
| --- | --- | --- |
| 1 |  30 สิงหาคม ค.ศ. 2018 | 978-4-09-860060-1 |
| 2 |  30 มกราคม ค.ศ. 2019 | 978-4-09-860213-1 |
| 3 |  30 พฤษภาคม ค.ศ. 2019 | 978-4-09-860292-6 |
| 4 |  30 ตุลาคม ค.ศ. 2019 | 978-4-09-860454-8 |
| 5 |  29 พฤษภาคม ค.ศ. 2020 | 978-4-09-860628-3 |
| 6 |  30 พฤศจิกายน ค.ศ. 2020 | 978-4-09-860776-1 |
| 7 |  28 พฤษภาคม ค.ศ. 2021 | 978-4-09-861056-3 |
| 8 |  29 ตุลาคม ค.ศ. 2021 | 978-4-09-861173-7 |
| 9 |  28 มกราคม ค.ศ. 2022 | 978-4-09-861242-0 |
ละครโทรทัศน์

| เซ็นกาโมโนะ |
| --- | --- |
前科者 -新米保護司・阿川佳代-
เค้าโครงจาก: เซ็นกาโมโตะ โดย มาซาฮิโตะ คางาวะ
บทโดย: ทาเกฮิโกะ มินาโตะ
กำกับโดย: โยชิยูกิ คิชิ โยชิฮิโตะ โอกาชิตะ
แสดงนำ: คาซูมิ อาริมูระ
ผู้ประพันธ์เพลง: ทาโร อิวาชิโระ
จำนวนตอน: 6 ตอน (รายชื่อตอน)
การผลิต
บริษัทผู้ผลิต: นิกกัตสึ ทีวีแมนยูเนียน
ออกอากาศ
เครือข่าย: วาอุวาอุไพรม์
ออกอากาศ: 20 พฤศจิกายน ค.ศ. 2021 (2021-11-20) – 25 ธันวาคม ค.ศ. 2021 (2021-12-25)
เซ็นกาโมโนะ -ชินไมโฮโงชิ・อางาวะ คาโยะ- (ญี่ปุ่น: 前科者 -新米保護司・阿川佳代-; โรมาจิ: Zenkamono Shinmai Hogoshi Agawa Kayo) เป็นละครโทรทัศน์ญี่ปุ่น ที่ดัดแปลงมาจากซีรีส์มังงะภายใต้ชื่อเดียวกันโดย มาซาฮิโตะ คางาวะ ออกอากาศทางวาอุวาอุไพร์มตั้งแต่วันที่ 20 พฤศจิกายน จนถึง 25 ธันวาคม ค.ศ. 2021 ทั้งสิ้น 6 ตอน นำแสดงโดย คาซูมิ อาริมูระ
ละครโทรทัศน์ > ตัวละคร

คาโยะ อางาวะ แสดงโดย คาซูมิ อาริมูระ
มิโดริ ไซโตะ แสดงโดย ชิซูกะ อิชิบาชิ
จิโร อิชิกาวะ แสดงโดย ชุนโนซูเกะ ไดโตะ
ทามิโกะ ทามูระ แสดงโดย โคโตเนะ ฟูรูกาวะ
โทโมกิ มัตสึยามะ แสดงโดย โชเฮ อูโนะ
นาโอจิ ทากามัตสึ แสดงโดย ยูกิยะ คิตามูระ
ละครโทรทัศน์ > การออกอากาศ

| ตอน | วันที่ออกอากาศ | ชื่อตอน | ผู้กำกับ |
| --- | --- | --- | --- |
| ตอนที่ 1 | 20 พฤศจิกายน ค.ศ. 2022 |  | โยชิยูกิ คิชิ |
| ตอนที่ 2 | 27 พฤศจิกายน ค.ศ. 2022 |  | โยชิยูกิ คิชิ |
| ตอนที่ 3 | 4 ธันวาคม ค.ศ. 2022 |  | โยชิฮิโตะ โอกาชิตะ |
| ตอนที่ 4 | 11 ธันวาคม ค.ศ. 2022 |  | โยชิฮิโตะ โอกาชิตะ |
| ตอนที่ 5 | 18 ธันวาคม ค.ศ. 2022 |  | โยชิฮิโตะ โอกาชิตะ |
| ตอนที่ 6 | 25 ธันวาคม ค.ศ. 2022 |  | โยชิฮิโตะ โอกาชิตะ |
ภาพยนตร์ฉบับคนแสดง

| เซ็นกาโมโนะ |
| --- | --- |
前科者
กำกับ: โยชิยูกิ คิชิ
บทภาพยนตร์: มาซาฮิโตะ คางาวะ โทจิ สึกิชิมะ โยชิยูกิ คิชิ
ดนตรีประกอบ: ทาโร อิวาชิโระ
บริษัทผู้สร้าง: นิกกัตสึ ทีวีแมนยูเนียน 
วันฉาย:   28 มกราคม ค.ศ. 2022 (2022-01-28) (ญี่ปุ่น) 
ความยาว: 133 นาที
ภาพยนตร์ฉบับคนแสดงจากต้นฉบับมังงะและละครโทรทัศน์ภายใต้ชื่อเดียวกัน ออกฉายในวันที่ 28 มกราคม ค.ศ. 2022 โดยมีผู้กำกับและนักแสดงนำคนเดียวกันกับฉบับละครโทรทัศน์
ภาพยนตร์ฉบับคนแสดง > ตัวละคร

คาโยะ อางาวะ แสดงโดย คาซูมิ อาริมูระ
มาโกโตะ คูโดะ แสดงโดย โก โมริตะ
ชินจิ ทากิโมโตะ แสดงโดย ฮายาโตะ อิโซมูระ
มิโนรุ แสดงโดย รีวยะ วากาบะ
มิตสึรุ ซูซูกิ แสดงโดย มากิตะ สปอร์ตส์
มิโดริ ไซโตะ แสดงโดย ชิซูกะ อิชิบาชิ
นาโอจิ ทากามัตสึ แสดงโดย ยูกิยะ คิตามูระ
โทโมกิ มัตสึยามะ แสดงโดย โชเฮ​ อูโนะ
ฟูมิโอะ โทยามะ แสดงโดย ลิลลี่ ฟรังกี
เอมะ มิยางูจิ แสดงโดย ทาเอะ คิมูระ
เอียวหู (หยาง ฟู่)

| เอียวหู |
| --- | --- |
楊阜

เซ่าฝู่ (少府)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจผี / โจยอย
เฉิงเหมินเซี่ยวเว่ย (城門校尉)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจผี / โจยอย
เจ้าเมืองปูเต๋า (武都太守)
ดำรงตำแหน่ง ค.ศ. ? (?) – ค.ศ. ? (?)
กษัตริย์: โจผี / โจยอย
ดำรงตำแหน่ง ค.ศ. ? (?) – ค.ศ. 220 (220)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
ผู้ตรวจการมณฑลเลียงจิ๋ว (涼州刺史別駕)
ดำรงตำแหน่ง ค.ศ. ? (?) – ค.ศ. ? (?)
กษัตริย์: พระเจ้าเหี้ยนเต้
หัวหน้ารัฐบาล: โจโฉ
 
ข้อมูลส่วนบุคคล
เกิด: ไม่ทราบ เทศมณฑลกานกู่ มณฑลกานซู่
เสียชีวิต: ไม่ทราบ
ญาติ: Yang Yue (ลูกพี่ลูกน้อง) Yang Mo (ลูกพี่ลูกน้อง) เกียงขิม (ญาติ) Yang Bao (หลานชาย)
อาชีพ: นักการเมือง
ชื่อรอง: อี้ซาน (義山)
ตำแหน่ง: กวนเน่ย์โหฺว (關內侯)

เอียวหู (รุ่งเรืองในคริสต์ทศวรรษ 210 – คริสต์ทศวรรษ 230) หรือชื่อในภาษาจีนกลางคือ หยาง ฟู่ (楊阜) ชื่อรอง อี้ซาน (義山) ชาวเมืองเทียนซุย เป็นขุนนางของวุยก๊กในช่วงสามก๊กปลายราชวงศ์ฮั่นตะวันออก และเป็นลูกพี่ลูกน้องของเกียงขิม เขามีชื่อเสียงในการต่อสู้กับม้าเฉียวและในช่วงเวลาต่อมาเขาได้โต้เถียงกับพระเจ้าโจยอยหลายครั้ง